Qui pensa en la possibilitat de suspendre la reunió?
TEMA DEL DIA El president de la Generalitat, Quim Torra, ha proposat que la reunió de la taula de diàleg entre els governs català i espanyol, que s'ha de fer la setmana que ve, sigui per videoconferència, per evitar la propagació del coronavirus. A la darrera reunió es va acordar que es faria a Barcelona durant el mes de març, abans de començar la campanya de les eleccions basques i gallegues, és a dir, dimecres de la setmana que ve o, a tot estirar, dijous. Enmig de l'epidèmia del coronavirus, que s'ha escampat molt a la comunitat de Madrid, on hi ha la meitat dels casos de tot l'estat espanyol, la Moncloa no descarta de suspendre-la, però el govern català maldarà perquè es faci per videoconferència. Ahir, precisament, els caps d'estat i de govern de la Unió Europea es van reunir per videoconferència per decidir quines mesures prendria Europa per frenar el contagi de la malaltia. L'epidèmia fa canviar no tan sols els hàbits de treball de les empreses, sinó també els de la política, i les reunions que abans havien de ser presencials han passat a ser virtuals, sense que ningú no s'estranyi ni dubti de l'efectivitat. Naturalment, la proposta de Torra no és innocent.
la Moncloa